**4ήμερη ή 5ήμερη εκδρομή στη Μάλτα**

**1η ημέρα: ΑΠΕΥΘΕΙΑΣ ΠΤΗΣΗ ΓΙΑ ΜΑΛΤΑ**

Συγκέντρωση στο αεροδρόμιο ‘ΜΑΚΕΔΟΝΙΑ’ . Έλεγχος και απευθείας πτήση για τη Μάλτα.Ξενάγηση στην περίφημη πρωτεύουσα του τάγματος των Ιπποτών του Αγ. Ιωάννη, τη Βαλέτα που είναι οχυρωμένη, χτισμένη πάνω σε ένα στενό ακρωτήρι, πλαισιωμένη από δύο φυσικά λιμάνια και διαθέτει και ένα περήφανο φρούριο, το SaintElmo. Πρόκειται για μια μοναδική καστρούπολη με ιδιαίτερη ιστορική σημασία και απεριόριστη ομορφιά. Θα περιηγηθούμε με τα πόδια στα στενά γραφικά δρομάκια και θα απολαύσουμε τα στοιχεία μιας άλλη εποχής. Θα θαυμάσουμε τους κήπους Μπαράκα, απ’ όπου θα δούμε την πανοραμική θέα των δύο φυσικών λιμανιών της Μάλτας και των τριών ιστορικών πόλεων. Θα περπατήσουμε ακόμη στον κεντρικό πεζόδρομό της, την TriqIr-Repubblika, με τα παλιά κτίρια με τα «κλειστά» μπαλκόνια και τα καταστήματα με τις vintage επιγραφές, θα δούμε τα κάθετα σοκάκια με τα χρυσόχρωμα, ταλαιπωρημένα κτίρια και τα φθαρμένα palazzi που βρέχονται από την αύρα της θάλασσας. Ακόμη θα δούμε τον καθεδρικό Ναό του Αγ. Ιωάννη και το παλάτι του Μεγάλου Μάγιστρου. Ελεύθερος χρόνος. Επιστροφή στο ξενοδοχείο. Βραδινή βόλτα. Τακτοποίηση στο ξενοδοχείο και βραδινή βόλτα.

**2η ημέρα:** Πρόγευμα και ξεκινάμε την ξενάγηση μας στο γεωγραφικό κέντρο της Μάλτας. Θα επισκεφθούμε τον εντυπωσιακό καθεδρικό ναό της Μοστα, με τον τρίτο μεγαλύτερο τρούλο στην Ευρώπη και στην συνέχεια θα μεταφερθούμε στο Εθνικό Πάρκο Τα Αλί, όπου θα επισκεφθούμε το φημισμένο εργοστάσιο παραγωγής φυσητού γυαλιού καθώς και το εργοστάσιο αργυροχρυσοχοΐας. Στη συνέχεια θα μεταφερθούμε στο λόφο του Ραμπάτ για την επίσκεψη στη «σιωπηλή πόλη», την Μεδινα, που είναι οχυρωμένη σε απόρθητο κάστρο. Είχε διατελέσει στο Μεσαίωνα πρωτεύουσα του νησιού, πριν οι Ιωαννίτες Ιππότες χτίσουν το οχυρό τους κοντά στη θάλασσα. Καταστράφηκε ολοσχερώς από το σεισμό του 1693. Oταν κατέλαβαν οι Ιππότες το νησί η παλιά μαλτέζικη αριστοκρατία εγκαταστάθηκε εδώ. Σήμερα, με προσεκτική συντήρηση και ελεγχόμενη αναπαλαίωση, προσπαθεί με τη βοήθεια και της Unesco να διατηρήσει τη θαυμάσια μπαρόκ αρχιτεκτονική της, η οποία σε πολλές περιπτώσεις είναι συνδυασμένη με χαρακτηριστικά αραβικά στοιχεία. Είναι η πιο κομψή αλλά και η πιο ακριβή περιοχή της Μάλτας. Η πόλη φαίνεται να ζει περισσότερο στο ένδοξο παρελθόν παρά στο παρόν, υπάρχουν μόνο λίγα τουριστικά μαγαζιά με σουβενίρ 2-3 εστιατόρια και άλλα τόσα καφέ. Επιστροφή στο ξενοδοχείο μας, ελεύθερος χρόνος και βραδινή περιήγηση.

**3η ημέρα:** Μετά το πρωινό, ξεκινούμε για την ολοήμερη εκδρομή στο μαγευτικό νησάκι Γκόζο. Μεταφερόμαστε στο πορθμείο και επιβιβαζόμαστε στο ferryboat. Θα επισκεφθούμε το Rabat, με το περίφημο κάστρο, την παλιά πόλη, τη σπηλιά όπου κατοικούσε η νύμφη Καλυψώ, σε ένα μοναδικό σημείο με θέα προς τη χρυσαφένια άμμο του κόλπου Ramla - εδώ η νύμφη αποπλάνησε τον Οδυσσέα- και τους ναούς Ggantija, τα αρχιτεκτονικά αυτά μαμούθ που υπάρχουν εδώ και πέντε χιλιάδες χρόνια. Ακόμη θα επισκεφθούμε και το γραφικό ψαροχώριΣλέτι. Επιστροφή στο ξενοδοχείο. Διανυκτέρευση.

**4η ημέρα:**

Πρόγευμα και ξεκινάμε για τις περιοχές των 3 πόλεων - την Κοσπίκουα, την Βιτοριόζα και την Σέγκλια, έδρα των Ιωαννιτών Ιπποτών κατά την μεγάλη πολιορκία του 1565 (The threecities). Ένα μοναδικό σύμπλεγμα αρχιτεκτονικών κατασκευών κάστρων, κατοικιών και σημαντικών κτιρίων, τα οποία είναι κτισμένα σε μια υπέροχη θέση στο Μεγάλο Λιμάνι (GrandHarbour) και έχουν έντονες επιρροές από τους Φοίνικες, Ρωμαίους, Άραβες, Νορμανδούς, Ιωαννίτες Ιππότες και τους Βρετανούς. Από τις επάλξεις τους θα απολαύσουμε την μαγική θέα της Βαλέττας και θα περιπλανηθούμε στα Μεσαιωνικά στενά, με τα κτίρια της Ιερής εξέτασης, των Μοναστηριών, την πλατεία των εκτελέσεων, το σπίτι του δήμιου. Στη συνέχεια μεταφορά στο αεροδρόμιο για την πτήση της επιστροφής. Άφιξη στη Θεσσαλονίκη αργά το απόγευμα.

**5η ημερα:** Πρωινό και αναχώρηση για την πτήση επιστροφής από το αεροδρόμιο της Μάλτας. Άφιξη στη Θεσσαλονίκη και επιβίβαση σε λεωφορεία. Άφιξη στο ΓΕΛ Πεύκων.

Σε περίπτωση 4ήμερης εκδρομής θα παραλειφθεί το πρόγραμμα της 3ης ή της 4ης ημέρας.